मैथ्यू वेड
मैथ्यू स्कॉट वेड (अंग्रेज़ी: Matthew Scott Wade) (जन्म : २६ दिसम्बर १९८७) ऑस्ट्रेलियाई क्रिकेट खिलाड़ी हैं जो ऑस्ट्रेलियाई राष्ट्रीय क्रिकेट टीम का क्रिकेट के तीनों प्रारूप टेस्ट, एक दिवसीय अंतरराष्ट्रीय और ट्वेन्टी ट्वेन्टी में प्रतिनिधित्व करते हैं। वे विकेटकीपर तथा वामहस्त बल्लेबाज़ हैं। वेड विक्टोरिया बुशरेन्जर्स के लिए घरेलू प्रथम श्रेणी और लिस्ट ए क्रिकेट खेलते हैं। घरेलू ट्वेन्टी ट्वेन्टी क्रिकेट में वे मेलबर्न स्टार्स का प्रतिनिधित्व करते हैं। मूल रूप से होबार्ट, तस्मानिया के वेड ने १९ वर्ष की आयु तक क्रिकेट और फुटबाल दोनों खेला। २00६ के १९ वर्ष से कम आयु के क्रिकेट विश्वकप में प्रतिभाग करने के साथ ही वेड ने कनिष्ठ आयु वर्ग की फुटबाल प्रतियोगिता टीएसी कप में तासी मैरिनर्स का भी प्रतिनिधित्व किया।